На основу чл. 109. и 119. став 1. тачка 1) Закона о основама система обра­зо­вања и васпитања („Службени гласник РС“, број 88/17) и члана 261 Стату­та Основне „Светолик Ранковић“ у Аранђеловцу (у даљем тексту: Школа), Школски одбор Школе, на седници одржаној 14. 03. 22018. године, донео је

**П Р А В И Л А П О Н А Ш А Њ А У Ш К О Л И**

**I. ОСНОВНЕ ОДРЕДБЕ**

**Члан 1.**

Правилима понашања у Школи (у даљем тексту: Правила) уређује се пона­ша­ње и међусобни односи запослених, ученика, родитеља односно других законских заступника ученика (у даљем тексту: родитељи) и трећих лица у Школи.

**Члан 2.**

Поштовањем Правила обезбеђује се успешно одвијање образовно-васпитне де­лат­ности Школе, побољшавају се радна дисциплина и безбедност у Школи, чување школ­ске имовине и имовине ученика, запослених, родитеља и трећих лица и до­приноси се повећању угледа Школе.

**Члан 3.**

У Школи се негују односи међусобног разумевања и уважавања личности ученика, запослених и родитеља.

Запослени имају обавезу да својим радом и укупним понашањем доприносе развијању позитивне атмосфере у Школи.

**Члан 4.**

У Школи су забрањене дискриминација и дискриминаторско поступање, којим се на непосредан или посредан, отворен или прикривен начин, неоправдано прави разлика или неједнако поступа, односно врши пропуштање (искључивање, огра­ничавање или давање првенства), у односу на лице или групе лица, као и на чланове њихових породица или њима блиска лица на отворен или прикривен начин, а који се заснива на раси, боји коже, прецима, држављанству, статусу мигранта, односно расе­љеног лица, националној припадности или етничком пореклу, језику, верским или политичким убеђењима, полу, родном идентитету, сексуалној оријентацији, имовном стању, социјалном и културном пореклу, рођењу, генетским особеностима, здравстве­ном стању, сметњи у развоју и инвалидитету, брачном и породичном статусу, осуђи­ваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основима утврђеним законом којим се прописује забрана дискриминације.

Не сматрају се дискриминацијом посебне мере уведене ради постизања пуне равноправности, заштите и напретка лица, односно групе лица која се налазе у неједнаком положају.

Школа је дужна да предузме све мере прописане законом када се посумња или утврди дискриминаторно понашање у Школи.

Препознавање облика дискриминације од стране запосленог, ученика, роди­теља или трећег лица у Школи врши се на основу ближих критеријума које заједнички пропису­ју министар надлежан за послове образовања (у даљем тексту: министар) и министар надлежан за људска и мањинска права.

**Члан 5.**

У Школи су, према запосленом, ученику, родитељу или трећем лицу, за­бра­њени:

1) дискриминација и дискриминаторно поступање;

2) физичко, психичко, социјално, сексуално, дигитално и свако друго насиље;

3) злостављање и занемаривање;

4) понашање које вређа углед, част или достојанство;

5) страначко организовање и деловање.

**Члан 6.**

Под насиљем и злостављањем подразумева се сваки облик једанпут учињеног, односно понављаног вербалног или невербалног понашања које има за последицу стварно или потенцијално угрожавање здравља, развоја и достојанства личности детета, ученика и одраслог.

Занемаривање и немарно поступање представља пропуштање Школе или запосленог да обезбеди услове за правилан развој детета, ученика и одраслог.

Школа је дужна да одмах поднесе пријаву надлежном органу ако се код дете­та, ученика или одраслог примете знаци насиља, злостављања или занемаривања.

**Члан 7.**

Физичким насиљем сматра се: физичко кажњавање детета, ученика или одрас­лог од стране запосленог, родитеља или трећег лица у Школи; свако понашање које може да доведе до стварног или потенцијалног телесног повређивања детета, ученика, одраслог или запосленог; насилно понашање запосленог према детету, ученику или одраслом, као и ученика и одраслог према другом ученику, одраслом или запосленом.

Психичким насиљем сматра се понашање које доводи до тренутног или трај­ног угрожавања психичког и емоционалног здравља и достојанства.

Социјалним насиљем сматра се искључивање детета, ученика и одраслог из групе вршњака и различитих облика активности Школе.

Сексуалним насиљем и злостављањем сматра се понашање којим се дете и ученик сексуално узнемирава, наводи или приморава на учешће у сексуалним актив­ностима које не жели, не схвата или за које није развојно дорастао или се користи за проституцију, порнографију и друге облике сексуалне експлоатације.

Дигиталним насиљем и злостављањем сматра се злоупотреба информационо комуникационих технологија која може да има за последицу повреду друге личности и угрожавање достојанства и остварује се слањем порука електронском поштом, смс-ом, ммс-ом, путем веб-сајта (web site), четовањем, укључивањем у форуме, социјалне мреже и другим облицима дигиталне комуникације.

Школа је дужна да надлежном органу пријави сваки облик насиља, злостав­ља­ња и занемаривања у Школи почињен од стране родитеља или трећег лица у Школи.

**Члан 8.**

У Школи је забрањен сваки облик насиља и злостављања о којима говоре Пра­вила, од стране ученика, родитеља или одраслог лица, над наставником, стручним сарадником и другим запосленим лицима.

Због повреде забране из става 1. овог члана против родитеља се подноси пре­кршајна или кривична пријава.

**Члан 9.**

Поступање у Школи као одговор на насиље и злостављање спроводи се према Протоколу поступања у установи у одговору на насиље и злостављање, који утврђује садржај и начине спровођења превентивних и интервентних активности, услове и начине за процену ризика, начине заштите од насиља, злостављања и занемаривања, а доноси га министар.

Препознавање невербалних облика злостављања ученика од стране запосленог за време неге, одмора и рекреације и других облика васпитно-образовног рада врши се на основу ближих услова које прописује министар.

**Члан 10.**

У Школи је забрањено свако понашање којим се вређа углед, част или досто­јанство – запосленог , ученику; ученика пре­ма запосленом; родитеља или трећег лица према запосленом; запосленог према родитељу; ученика и одраслог према другом ученику или одраслом.

Директор Школе (у даљем тексту: директор) дужан је да у року од 24 часа од сазнања за повреду забране из става 1. овог члана предузме одговарајуће актив­ности и мере у оквиру надлежности Школе.

Препознавање понашања којима се вређа углед, част или достојанство у Школи врши се према ближим условима о начину препознавања тавог понашања, које заједнички прописују министар и министар надлежан за људска и мањинска права.

Поступање Школе када се посумња или утврди вређање угледа, части или до­сто­јанства, начине спровођења превентивних и интервентних активности, услове и начине за процену ризика, начине заштите и друга питања од значаја за заштиту, про­писује министар.

**Члан 11.**

Према ученицима који чине повреде обавеза ученика и повреде забрана могу се примењивати само оне мере које су утврђене законом или општим актом Школе.

**Члан 12.**

У Школи је забрањено страначко организовање и деловање и коришћење школ­ских просторија у такве сврхе.

**II. ПОНАШАЊЕ ЗАПОСЛЕНИХ**

**Члан 13.**

Запослени имају обавезу да својим радом, укупним понашањем и изгледом доприносе угледу Школе и развијању позитивне атмосфере у Школи.

**Члан 14.**

Сви запослени су обавезни:

1) да редовно и на време долазе на посао;

2) да савесно обављају послове свог радног места;

3) да благовремено обавештавају директора, помоћника директора или секре­та­ра Школе о спречености за рад;

4) да се уздржавају од радњи којима се крше права ученика и/или других лица;

5) да се старају о остваривању права, обавеза и одговорности ученика;

6) да пријављују директору или Школском одбору кршење права ученика;

7) да долазе на посао прикладно одевени;

8) да пре или за време рада не узимају алкохол нити друга средства која утичу на способност за рад;

9) да не пуше у просторијама Школе нити у школском дворишту;

10) да не уносе у Школу нити у школско двориште оружје или друга опасна сред­ства којима се може угрозити живот и тело ученика, запослених и трећих лица или се може нанети материјална штета;

11) да за време рада не користе мобилни телефон нити друга средства којима се може омести процес рада;

12) да не оштећују имовину Школе, ученика, других запослених, родитеља ученика и трећих лица;

13) да користе средства Школе и потрошни материјал само у службене сврхе;

14) да не износе школску евиденцију, друга документа, средства Школе нити потрошни материјал без одобрења директора или помоћника директора;

**Члан 15.**

Наставник је обавезан да у Школу дође најмање 10 минута пре почетка часа.

Дежурни наставник је обавезан да у Школу дође најмање 30 минута пре по­чет­ка наставе у смени.

**Члан 16.**

Дежурни наставник дежурство обавља пре почетка смене и за време великог одмора.

**Члан 17.**

Дежурни наставник:

1) стара се о одржавању реда и о безбедности у школској згради и у школском дворишту;

2) предузима мере у случају нарушавања реда или угрожавања безбедности;

3) ради испуњавања својих обавеза, сарађује с директором, и другим лицима запосленим у Школи;

**Члан 18.**

Дежурство се обавља у улазном холу и у школском дворишту, а по потреби и на другим местима, у складу са одлуком главног дежурног наставника.

Главни дежурни наставник утврђује присуство и одсуство дежурних наставни-ка и о томе води евиденцију.

Главни дежурни наставник дежура и координира рад дежурних наставника и дежурних ученика.

**Члан 19.**

Домар је обавезан да, осим у време када обавља послове у другим деловима Школе или користи одмор у току дневног рада, дежура у улазном холу Школе.

**Члан 20.**

Спремачица је обавезна да пре и после одржавања хигијене у просторијама у којима се одвија рад наставника и других запослених, дежура у холу или ходнику Шко­ле, односно испред просторија у којима одржава хигијену.

За време у које спремачица користи дневни одмор или је из других разлога одсутна са свог радног места, друге спремачице преузимају надзор над њеним радним мес­том,

**Члан 21.**

Домар и спремачице обавезни су да без одлагања обавештавају дежурног нас­тав­ника, директора, Школе о свакој промени која може довести до нарушавања реда и безбедности у Школи.

**III. ПОНАШАЊЕ УЧЕНИКА**

**Члан 22.**

Ученици су обавезни:

1) да се придржавају Правила и других општих аката Школе у просторијама Школе и школском дворишту, на другом месту на којем се изводи образовно-вас­пит­ни рад, као и на путу између куће и Школе;

2) да се придржавају одлука органа Школе;

3) да поступају по налогу директора, помоћника директора, наставника и струч­них сарадника;

4) да се за решавање проблема у односима са другим ученицима, запосленима, родитељима или трећим лицима обраћају дежурном наставнику или одељењ­ском ста­решини, а по потреби и другим лицима запосленим у Школи;

5) да редовно похађају наставу и друге облике образовно-васпитног рада и да уредно извршавају своје школске обавезе;

6) да не закашњавају на наставу нити на друге облике образовно-васпитног рада;

7) да савесно раде на усвајању знања, вештина и вредносних ставова пропи­са­них школских програмом;

8) да прате сопствени напредак и да извештавају о томе наставнике и родите­ље;

9) да у поступку оцењивања покажу своје стварно знање без коришћења раз­них облика преписивања и других недозвољених облика помоћи;

10) да не ометају извођење наставе и да не напуштају час или други облик образовно-васпитног рада без претходног одобрења наставника;

11) да поштују личност других ученика, наставника и осталих запослених у Шко­ли;

12) да се уљудно понашају према другим ученицима, запосленима у Школи, родитељима и трећим лицима;

13) да се пристојно одевају;

14) да благовремено правдају изостанке;

15) да чувају имовину Школе и чистоћу и естетски изглед школских просто­ри­ја и школског дворишта;

16) да се старају о очувању животне средине и да се понашају у складу с пра­ви­лима еколошке етике;

17) да се уздржавају од уношења било каквих измена у школској евиденцији;

18) да за време образовно-васпитног рада поштују забрану употребе мобилног телефона и свих других средстава којима се може ометати рад;

19) да у згради Школе нити у школском дворишту, за време обављања обра­зов­но-васпитног рада ван зграде Школе и школског дворишта, као ни на путу између куће и Школе, не носе оружје или друга опасна средства којима се може угрозити жи­вот и тело ученика, запослених, родитеља и трећих лица или се може нанети мате­ријална штета;

20) да се уздржавају од употребе дувана, алкохола, наркотичких и сличних средстава и од подстрекавања других ученика на такву употребу;

21) да се уздржавају од изазивања туче и учествовања у тучи;

22) да се уздржавају од изражавања националне, расне и верске нетрпељивос­ти;

**Члан 23.**

Ученици су обавезни да буду у Школи најмање дест минута пре почетка нас­таве или другог облика образовно-васпитног рада.

**Члан 24.**

Пет минута пре почетка наставе, на звук првог звона, ученици су обавезни да, раз­врстани по одељењима, буду спремни за улазак у Школу у складу с налогом дежур­ног наставника.

**Члан 25.**

На знак дежурног наставника, ученици у реду и миру крећу према својим учи­о­ницама.

У време оглашавања другог звона, односно звона за почетак часа, ученици тре­ба да буду у својим учионицама и да мирно чекају долазак наставника.

Уколико је реч о учионицама које откључава наставник, ученици у реду и миру чекају наставника испред учионице.

**Члан 26.**

Ученици који су закаснили на час не смеју се задржавати у холовима, ход­ни­цима и другим просторијама Школе, него у пратњи срермачице одлазе да при­сус­твују часу.

**Члан 27.**

По завршетку школских обавеза, ученици у реду и миру излазе из Школе.

**Члан 28.**

Редар је обавезан да буде у учионици најмање 15 минута пре почетка наставе.

Одељењски старешина сваке недеље одређује по два редара.

Редар:

1) проветрава учионицу пре почетка наставе и за време великог одмора и обав­ља друге радње са циљем да се учионица припреми за наставу;

2) извештава наставника о одсутним ученицима;

3) чува личне предмете, књиге и прибор ученика;

4) пријављује наставнику сваки нестанак или оштећење имовине Школе, уче­ни­ка или запослених лица;

5) обавештава наставника о променама које могу утицати на безбедност уче­ни­ка и/или других лица;

 **Члан 29.**

За време хладног или кишовитог времена, ученици се, у складу са одлуком дежурног наставника, за одлазак на наставу припремају у улазном холу.

**IV. ПОНАШАЊЕ РОДИТЕЉА И ТРЕЋИХ ЛИЦА**

**Члан 30.**

Родитељи и трећа лица (у даљем тексту: остала ли­ца) обавезни су да поштују Правила и друге опште акте Школе.

**Члан 31.**

Остала лица обавезна су да се приликом уласка у школску зграду јаве дежур­ном наставнику , педагогу или помоћном раднику, ради евидентирања.

**Члан 32.**

Остала лица обавезна су да се према ученицима, запосленима и другим лици­ма која се затекну у школској згради или школском дворишту понашају уљудно.

**Члан 33.**

Родитељи, поред обавеза које су заједничке за сва остала лица, имају и следеће обавезе:

1) да благовремено обавештавају Школу о спречености свог детета да присуствује настави и да правдају изостанке свог детета;

2) да на позив органа Школе, педагога, психолога или наставника дођу у Школу;

3) да редовно измирују новчана дуговања према Школи;

4) да редовно долазе на родитељске састанке и да се интересују за учење и вла­дање свог детета;

5) да учествују у раду органа Школе чији су чланови;

**V. ЗАВРШНЕ ОДРЕДБЕ**

**Члан 34.**

Даном ступања на снагу Правила престаје да важи Правила понашања у школи ,заведен под бројем 703, од 30. 12. 2013. године.

**Члан 35.**

Правила ступају на снагу осмог дана од дана објављивања на огласној табли Школе.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Правила су заведена под деловодним бројем 145, од 14. 03. 2018 године, објављена су на огласној табли Школе дана 14. 03. 2018 године, а ступила су на снагу дана 21. 03. 2018. године.

Секретар Школе

###### \_\_\_\_\_\_\_\_\_\_\_\_\_\_\_\_\_\_\_\_\_

ПРАВИЛНИК О ПОНАШАЊУ УЧЕНИКА

1. Ученик редовно долази у школу и испуњава школске обавезе.

2. Благовремено правда изостанке са часова и из школе (то може и родитеље).

3. Проблеме решава разговором, без свађе и туче.

4. Према свима се опходи љубазно и са поштовањем.

5. Ако види да неко некога малтретира, покушава то да спречи (ако може) или одмах тражи помоћ.

6. Води рачуна о школској имовини (не пише и не црта по клупама, столицама и зидовима, нити на друге начине уништава имовину).

7. Поштује туђу имовину.

8. Ученик настоји да сви другови/другарице учествују у групним активностима и да нико не буде изостављен.

9. Поштује различите начине понашања и размишљања – чак и када се не слаже са њима (или уважава друге без обзира на различитости, цени различитости).

10. Исказује своје мишљење на начин који не вређа саговорника.

11. Поштује личност свих запослених и ученика, не вређа, о другима говори само у њиховом присуству, избегава непристојно доридивање.

12. Ученике ослољвава личним именом, а надимак користи само ако за то има дозволу особе којој се обраћа.

13. У школи се поздравља са „добро јутро“, „добар дан“, „добро вече“ и „довиђења“. Поздравља све наставнике, без обзира предају ли му или не, као и све запослене у школи.

14. У школи разговара пристојним језиком, бираним речима и не употребљава псовке. Што више користи речи хвала, молим, изволи, извини.....

15. Отпатке баца искључиво у канте за смеће постављене у ходницима, учионицама и дворишту.

16. У школу долази уредан и прикладно одевен. Ученицима није дозвољено да носе у школу:

- шорц

-мајице на брателе, прекратке мајице, мајице са дубоким деколтеом и без леђа

-прекратке сукње

-прозирну одећу

-папуче за плажу

-обућу са високим потпетицама

-обележја

-накит

-обојене косе

-нашминкани

-намазаних ноктију

-мараме и капе на часовима наставе

-није дизвољено долазити у школу у нечистој и неуредној одећи, као и нечисте и неуредне косе

17. У школи (ходницима, тоалету, школском дворишту) није дозвољено пушење, употреба алкохола и наркотика, као ни уношење хладног и ватреног оружија и петарди.

18. Не задржавати се на ходницима после звона за почетак часа.

19. Не задржавати се у учионицима других одељења без разлога.

20. Не задржавати се испред наставничке канцеларије.

21. Не окупљати се око прозора, довикивати са њега или бацати било шта кроз њега.

22. Не користити дуван, дрогу и алкохол у школи или школском дворишту, и не наговарати друге да користе.

23. Не доносити у школу оружије или било које друге предмете који немају везе са наставом.

24. Ученици користе улаз у школу који је за њих предвиђен.

25. Забрањено је доводити непозната лица у школу без претходног одобрења дежурног наставника или руководства школе.

26. Кроз школску зграду не треба трчати, нити уклизавати другима у ноге.

27. Ученици који излазе из учионце, спортске хале, кухиње имају предност над онима који у њу улазе.

ПРАВИЛНИК О ПОНАШАЊУ УЧЕНИКА НА ЧАСУ

1. Ученик долази у школу најкасније 10 минута пре почетка часа, а после знака за почетак наставе налази се на свом месту и спреман је за њен почетак.

2. У учионицу улази пре наставника.

3. Када учитељ/наставник уђе у учионицу ученик је дужан да устане.

4. Пре почетка часа искључује мобилни телефон и не употребљава mp3 player, дискмен, вокмен и друге уређаје који могу ометати час.

5. Једе и пије само за време омдора. Не жваће жвакаћу гуму.

6. Не омета извођење наставе и не напушта час без претходног одобрења наставника.

7. Напушта час само у изузетним случајевима (болест), и то по одобрењу наставника.Часове са којих је изостао, родитељ је дужан да оправда.

8. На час доноси сав потребан прибор и опрему, прати упутства наставника, а причу, шетање, смех оставља за време одмора и после завршетка наставе.

9. На часу уважава наставника, говори тек када наставник заврши започету реченицу, а поштује и своје другове/другарице из одељења.

10. Реч тражи подизањем руке и чека да га наставник прозове.

11. Уколико наставник не дође на час, ученици остају у учионици до доласка дежурног наставника. Уколико дежурни наставник није приметио недолазак наставника на час, председник одељенске заједнице га обавештава о томе.

**ПРАВИЛНИК О ПОНАШАЊУ УЧЕНИКА ЗА ВРЕМЕ ОДМОРА**

1. За време трајања великог одмора ученици се не удаљавају из школског дворишта.

2. Отпатке бацају искључиво у канте које су постављене у школском дворишту.

3. Чувају дрвеће и зеленило у школском дворишту.

4. После звона ученици се окупе испред школе и организовано у њу улазе.

5. Ученици се окупљају пред школом пре почетка наставе и за време великог одмора. За време малог одмора школску зграду напуштају само уз посебно одобрења.

6. Ученицима није дозвољено непотребно задржавање у школском дворишту, холу и другим просторијама школе.

7. Након што обаве физиолошке потребе ученици напуштају школски тоалет и не задржавају се непотребно.

8. За време одмора води рачуна да својим кретањем не повреди друге.

**ПРАВИЛНИК О ПОНАШАЊУ УЧЕНИКА ПРЕ И ЗА ВРЕМЕ ЧАСА ФИЗИЧКОГ ВАСПИТАЊА**

1. Ученик користи мали одмор да стигне до фискултурне сале и припреми се за час физичког васпитања.

2. Долази спреман за час, са опремом неопходном за обављање спортских активности.

3. Поштује друге ученике, чак и када су чланови супарничког тима.

4. Не искључује друге из игре

5. Чува од оштећења лопте, мреже и остале спортске реквизите

6. Не отима се са другима око лопте

7. Не пљује семенке, жваке и остале грицкалице по спортској хали

8. Дечаци иду у мушку свлачионицу, девојчице у женску и није дозвољено упадање у туђу свлачионицу

7. Ученик доноси оправдања уколико је ослобођен часова физичког васпитања

**ПРАВИЛА ПОНАШАЊА УЧЕНИКА НА ЕКСКУРЗИЈИ**

1. На договорено место долази 30 минута пре времена предвиђеног за полазак
2. Дисциплиновано се понаша у аутобусу и установама које се приликом путовања обилазе
3. Чува од оштећења аутобус и све установе које се приликом путовања посећују
4. Поштује личност других ученика, наставника, вође пута, возача ...
5. Не омета излагање особа које им приликом путовања дају информације о објектима у којима се налазе,местима и људима који су битни за одређено подручје
6. Води рачуна о својим стварима
7. Не носи оружје и друга средства којима се могу нанети повреде, угрозити живот или нанети штета
8. Не користи алкохол, опијате, наркотике и друга психоактивна средства, као и да не убеђује друге да их користе
9. У дискотеку одлази само уз пратњу наставника и то до 00:00
10. Не издваја се из групе
11. Поштује договорено време

**ПРАВИЛА ПОНАШАЊА УЧЕНИКА НА КУЛТУРНИМ И ЈАВНИМ МАНИФЕСТАЦИЈАМА**

1. Ако ученици купе улазнице за филм или позоришу представу, које су нумерисане, седају на број седишта који је на улазници забележен

2. Искључују мобилне телефоне

3. За време трајања манифестације не праве буку

4. Не купују грицкалице, сокове, семенке и сл., чијим шушкањем се омета програм

5. Не остављати неред за собом

6. Не аплаудирати када за то није време

**ПРАВИЛА ПОНАШАЊА УЧЕНИКА НА СПОРТСКИМ ТАКМИЧЕЊИМА**

1. Ученик поштује фер и коректну игру

2. Не вређа своје, противничке играче, публику и судије

3. Не баца предмете на спортски терен или гледалиште

4. Не користи траспаренте и друга обележја која подстичу мржњу и агресију

5. Не оштећује спортске објекте, опрему и уређаје које се користе у току одржавања спортске манифестације

6. Не уноси у спортски објекат алкохол или било који други опијат

7. Не уносе у спортски објекат пиротехничка средстава или друге предмете, чијом се применом може угрозити безбедност учесника

**ПРАВИЛНИК О ПОНАШАЊУ НАСТАВНИКА**

1. Наставник/учитељ редовно долази на часове, припремљен за наставу.

2. У школу долази уредан и прикладно одевен.

3. У школу долази најкасније 10 минута пре почетка наставе и других облика рада.

4. Не напушта нити самоиницијативно скраћује или продужава трајање свог часа.

5. На час увек носи дневник евиденције васпитно образовног рада у који редовно уписује часове и одсутне ученике

6. После часа дневници морају бити враћени у зборницу и то на свом месту.

7. Поштује ученика и његову личност, чак и када се понаша на начин који није баш по његовом укусу, и без обзира на ученикову националну и верску припадност, индивидуалне интелектуалне снаге и ставове, мишљења и интересовања.

8. Одлази на време на часове, и час држи увек у трајању од 45 минута (ни дуже, ни краће од тога).

9. Редовно одржава часове  редовне, допунске и додатне наставе.

10. Мобилни телефон искључује пре почетка часа.

11. Сваки напредак и успех који ученик постигне вредан је похвале, наставник не може да омаловажи успех ученика ако не задовољава критеријуме које је наставник поставио.

12. Школска опрема, инвентар школе као и остали потрошни материјал користи у службене сврхе

13. Увек на време најави изостајање са посла ради благовременог организовања замене

14. Наставник поштује правилник о оцењивању ученика

15. Удаљавање ученика са часа примењује се само у изузетним ситуацијама недоличног понашања, када је обавезно упућивање на разговор код педагошко психолошке службе и управе школе

16. Наставник долази у школу прикладно одевен и уредан, те да својим изгледом васпитно делује на ученике. Запосленима није оздвољено да носе у школу:

- кратке и уске мајице, мајице са танким брателама у дубоким деколтеом

- мајице без рукава

- кратке панталоне

- кратке сукње

- уске панталоне

17. Поштује распоред дежурстава који му одреди директор,

18. Не угрожава и не повређује физички или психички интегритет ученика ( да га физичи и психички не кажњава и да га морално, сексуално или на други начин не злоставља )

19. Не вређа ученике и запослене

20. Не изражава националну, верску, расну и полну нетрпељивост

21. Не дозвољава и не подстиче на употребу алкохолних пића и наркотичких средстава код ученика

21. Наставник мора да пријави уколико примети да неко набавља и употребљава алкохолних пића и наркотичких средстава

22. Наставник даје на увид резултате писмене провере знања ученицима, родитељима, односно старатељима

23. Наставник израђује школске програме и глобалне планове рада на почетку школске године и оперативне планове које предаје до 25 у месецу

24. У случају да примети насиље дужан је да регује

25. Поступа по протоколу о заштити ученика од насиља, злостављања и занемаривања

**Обавезе дежурног наставника**

1. На дежурство долазити 20 мин. пре почетка наставе

2. Дежура у време када нема других радних обавеза

3. Води уредно књигу дежурног наставника и у њу уписује промене које су од значаја за живот и рад Установе

4. Обезбеди за време дежурства несметано извођење наставе и стара се понашању ученика у току свог дежурства

5. Обавести директора, помоћника директора и руководиоца стручног већа о недоласку наставника на наставу ради обезбеђивања замене одсутног наставника

ПРАВИЛНИК О ПОНАШАЊУ РОДИТЕЉА

1. Родитељ или старатељ је дужан да дете редовно шаље у школу.

2. Обавеза информисања: родитељ је дужан да континуирано прати понашање, учење и успех свог детета, односно редовно се информише о томе (а не само пред крај школске године).

3. Редовно присуствује родитељским састанцима.

4. Сарађује са одељењским старешином и предметним наставником.

5. Родитељ има право да једном недељно посети одељенског старешину или предметног професора, али само до до почетка маја (за осми разред) односно до почетка јуна месеца (од првог до седмог разреда). Сваки накнадни долазак после означеног рока значио би својеврсни притисак на професоре и на њихов рад.

6. Недопустиво је да родитељ прети, притиска или уцењује запослене, очекује се да према наставном особљу и другима заполеним у школи испољи поштовање и уважавање и да такав однос пренесе на своје дете.

7. Дужан да се придржава термина предвиђеног за индивидуалне разговоре.